हिंसा वाले इलाकों से 4 एक्सक्लूसिव रिपोर्ट्स की सीरीज पढ़िए और देखिए कल, यानी 10 जुलाई से
Manipur Violence Update; Follow Manipur Kuki Vs Meitei Riots Special Series On Dainik Bhaskar. दो समुदाय- मैतेई और कुकी दोनों अपने-अपने इलाके, अपने-अपने बंकर और बंदूकों के साथ आमने-सामने हैं। मैतेई इंफाल वैली में अपने बनाए बंकरों में हैं और कुकी पहाड़ों में खुद के बंकरों में
देश का सरहदी सूबा मणिपुर अब अपने भीतर भी सरहदें पाल रहा। दो महीने से ऊपर हो चले, राज्य का सब कुछ बंटा सा है- जगह, जमीन और जिंदगी भी। यहां तक कि मौतें भी। अब यहां लोग नहीं मरते, मरने वाला कोई मैतेई होता है या कुकी।
दो समुदाय- मैतेई और कुकी दोनों अपने-अपने इलाके, अपने-अपने बंकर और बंदूकों के साथ आमने-सामने हैं। मैतेई इंफाल वैली में अपने बनाए बंकरों में हैं और कुकी पहाड़ों में खुद के बंकरों में। बारूद और बंदूक दोनों हाथों में है। दोनों ने एक-दूसरे को अपने इलाकों से भगा दिया है। न कोई मैतेई पहाड़ों की ओर जा सकता और न कुकी इंफाल वैली के भीतर आ सकता है।
भास्कर जर्नलिस्ट अंकित फ्रांसिस और वैभव पलनीटकर दोनों ओर पहुंचे। ये देखने और आपको दिखाने कि मणिपुर में हो क्या रहा है। बंकरों से फायरिंग हो रही, घर और गांव जलाए जा रहे, लोग मर रहे हैं।
मैतेई के पास सरकारी आर्मरी से लूटे ऑटोमैटिक हथियार और मिलिटेंट ग्रुप्स हैं, तो कुकी खुद M17 जैसी बड़ी बंदूकें और रॉकेट लॉन्चर बना ले रहे हैं। जो बचा है, वो है बंद स्कूल-कॉलेज, बाजार और बर्बाद होती इकोनॉमी।
मणिपुर से लौटकर चार रिपोर्ट की सीरीज कल, यानी 10 जुलाई से…